Απέργη-+Μπρέκη

__Τίτλος: Μονάδες εισόδου - //Πληκτρολόγιο, Ποντίκι, Χειριστήρια Παιχνιδιών//__
**Απέργη Λήδα - Άννα, 1115200700097 (wiki: ledaap)**

**__Σύντομη περιγραφή του σχεδίου μαθήματος__**
Σε αυτό το μάθημα θα ασχοληθούμε με το υλικό του υπολογιστή και συγκεκριμένα με τις συσκευές εισόδου. Θα παρουσιάσουμε στους μαθητές τρεις βασικές συσκευές εξόδου, που είναι το πληκτρολόγιο, το ποντίκι και τα χειριστήρια παιχνιδιών. Με την βοήθεια των εργαλείων web 2.0 θα βοηθήσουμε τους μαθητές να κατανοήσουν καλύτερα και πιο ευχάριστα τις διαφορετικές έννοιες που παρουσιάζονται αλλά και να εξασκηθούν κατά την διάρκεια του μαθήματος έτσι ώστε να απαιτείται λιγότερη μελέτη στο σπίτι. Στην συνέχεια μέσω των φύλλων εργασίας να διαπιστώσουν σε τι βαθμό έχουν πραγματικά αφομοιώσει τις νέες αυτές γνώσεις. Το μάθημα θα διαρκέσει συνολικά 2 διδακτικές ώρες.

**__Ανάγκες τις οποίες καλύπτει, το επίπεδο των εκπαιδευόμενων και οι προαπαιτούμενες γνώσεις__** Οι ανάγκες που καλύπτονται από το μάθημα είναι οι μαθητές:
 * να γνωρίζουν την σημασία των μονάδων εισόδου
 * να γνωρίζουν τον τρόπο λειτουργία τους
 * να αναγνωρίζουν τα μέρη από τα οποία αποτελούνται οι συσκευές αυτές
 * να μπορούν να συνδέουν αυτές τις μονάδες στον υπολογιστή
 * να μπορούν να χρησιμοποιούν τις μονάδες εξόδου και να εκμεταλλεύονται στο μέγιστο τις δυνατότητες που μπορούν να τους παρέχουν

Το επίπεδο των μαθητών είναι της Α΄ τάξης ΤΕΕ. Οι εκπαιδευόμενοι δεν χρειάζεται να έχουν κάποιες προαπαιτούμενες γνώσεις. Θα βοηθούσε τους ίδιους για την γρηγορότερη κατανόηση των εννοιών αν έχουν έρθει σε επαφή με τις παραπάνω συσκευές εισόδου. Αυτό όμως δεν είναι απαραίτητο, καθώς αυτές θα παρουσιαστούν αναλυτικά μέσα στην τάξη, και θα τους δοθεί η δυνατότητα να τις χρησιμοποιήσουν.

**__Σκοποί / Στόχοι__** Σκοπός της διδασκαλίας είναι οι μαθητές να βοηθηθούν στην κατανόηση της λειτουργίας του πληκτρολογίου, του ποντικιού και των χειριστήριων παιχνιδιών. Επίσης σκοπός είναι να καλυφθούν όσο το δυνατόν καλύτερα οι παρακάτω στόχοι: Οι μαθητές να
 * μπορούν να αναγνωρίζουν και να διαχωρίζουν τις μονάδες εισόδου
 * γνωρίζουν τον τρόπο σύνδεσης των συσκευών με τον υπολογιστή
 * μαθαίνουν την τοποθεσία και την χρήση των διαφορετικών πλήκτρων στο πληκτρολόγιο.
 * μπορούν να περιγράψουν την διαδικασία που συντελείτε με το πάτημα ενός πλήκτρου.
 * κατανοούν την χρησιμότητα του ποντικιού.
 * μπορούν να χρησιμοποιούν το ποντίκι εκτελώντας τις κατάλληλες κινήσεις.
 * έρχονται σε επαφή με το εσωτερικό ενός ποντικιού και επομένως κατανοούν σε βάθος τον τρόπο λειτουργίας του.
 * μαθαίνουν να διαχωρίζουν τους διαφορετικούς τύπους ποντικιών και τα χαρακτηριστικά τους.
 * γνωρίζουν νέες μονάδες λιγότερο διαδεδομένες.
 * ενημερώνονται για την προέλευση των συσκευών αυτών.
 * ενημερώνονται για τον τρόπο λειτουργίας των χειριστηρίων παιχνιδιών και τις κατηγορίες στις οποίες χωρίζονται.
 * είναι σε θέση να περιγράψουν τον τρόπο λειτουργίας ενός χειριστηρίου καθώς και την χρησιμότητα του.

**__Σε ποιο μάθημα και ενότητα του αναλυτικού προγράμματος αντιστοιχεί__** Η παρουσίαση αυτή αντιστοιχεί στη πρώτη ενότητα του τρίτου κεφαλαίου του αναλυτικού προγράμματος που προβλέπεται για το μάθημα "Υλικό Υπολογιστών", η οποία αναφέρεται στις μονάδες εισόδου. Το μάθημα αυτό διδάσκεται σε μαθητές της Α' τάξης (πρώτος κύκλος) του ΤΕΕ στο τομέα Πληροφορικής και Δικτύων Η/Υ.

**__Περιγραφή του σχεδίου μαθήματος__** __1η διδακτική ώρα (45 λεπτά)__ __1ο στάδιο__ (10 λεπτά περίπου) Κάνουμε μια εισαγωγή γενικά για τις συσκευές εισόδου και εξόδου και για την χρησιμοτητά τους, δίνοντας ιδιαίτερη έμφαση στις συσκευές εισόδου. __2ο στάδιο__ (35 λεπτά περίπου) Στη συνέχεια παρουσιάζουμε στους μαθητές την έννοια του πληκτρολογίου. Σε πρώτη φάση με την βοήθεια διαγραμματικών επεξηγήσεων που δημιουργήσαμε μέσω του εργαλείου Spicynodes, θα κάνουμε μια εισαγωγή στην έννοια του πληκτρολογίου και ύστερα θα αναφέρουμε την χρησιμότητα που έχουν τα κυριότερα πλήκτρα του. Ύστερα θα μιλήσουμε για τον τρόπο λειτουργίας του πληκτρολογίου, εξηγώντας στους μαθητές τα στάδια που ακολουθούνται για να μεταβεί η πληροφορία από τα πλήκτρα στον υπολογιστή. Τα τελευταία θα τα παρουσιάσουμε χρησιμοποιώντας τον εννοιολογικό χάρτη που κατασκευάσαμε με το εργαλείο Mindomo. Τέλος θα δώσουμε χρόνο στους μαθητές για να διατυπώσουν τυχόν απορίες. __2η διδακτική ώρα (45 λεπτά)__ __1ο στάδιο__ (15 λεπτά περίπου) Σε αυτό το στάδιο θα μιλήσουμε στους μαθητές για το ποντίκι. Θα χρησιμοποιήσουμε παρουσιάσεις που κατασκευάσαμε με το εργαλείο Slideshare. Αφού κάνουμε μια ιστορική αναδρομή θα χωρίσουμε τα ποντίκια στις 3 βασικές κατηγορίες τους, ανάλογα με τον τρόπο λειτουργίας τους, και θα πούμε λίγα λόγια για την κάθε κατηγορία. Ύστερα θα αναφέρουμε την ιχνόσφαιρα και την φωτογραφίδα, δίνοντας μερικές πληροφορίες. Τέλος αφού λύσουμε απορίες που μπορεί να έχουν προκύψει θα δώσουμε στους μαθητές την διεύθυνση μιας ιστοσελίδας για να επισκεφτούν κατά τον ελεύθερο χρόνο στο σπίτι τους. Εκεί θα μπορούν να κατεβάσουν ένα πρόγραμμα που θα τους επιτρέψει να δουν σχεδιασμένη την διαδρομή που ακολουθεί το ποντίκι τους όταν το χρησιμοποιούν και να δημιουργήσουν τον δικό τους πίνακα ζωγραφικής. Η ιστοσελίδα είναι η εξής. __2ο στάδιο__ (10 λεπτά περίπου) Έπειτα θα μιλήσουμε για την τελευταία μονάδα εισόδου που θα παρουσιάσουμε στο μάθημα, που είναι τα χειριστήρια παιχνιδιών. Θα παρουσιάσουμε στους μαθητές με την βοήθεια του εργαλείου Slideshare τα αναλογικά και τα ψηφιακά χειριστήρια παιχνιδιών λέγοντας λίγα λόγια για το καθένα. Θα ακολουθήσουν πιθανές απορίες των μαθητών. __3ο στάδιο__ (20 λεπτά περίπου) Το τελευταίο κομμάτι του μαθήματος θα είναι εργαστηριακό. Ο κάθε φοιτητής θα έχει μπροστά του από έναν υπολογιστή και θα του ζητηθεί να απαντήσει σε ερωτήσεις που θα σχετίζονται με την ύλη που καλύφθηκε μέσα στις 2 διδακτικές ώρες που πέρασαν. Θα υπάρχουν δύο είδη ερωτήσεων, ένα σταυρόλεξο το οποίο κατασκευάστηκε με το εργαλείο kubbu και ένα quiz με ερωτήσεις πολλαπλής επιλογής το οποίο δημιουργήθηκε με το εργαλείο proprofs. Ο κάθε μαθητής θα απαντήσει σε έναν μόνο από τους τύπους ερωτήσεων. Και οι δύο ομάδες φοιτητών θα έχουν 10 λεπτά για να απαντήσουν στις αντίστοιχες ερωτήσεις μέσω του υπολογιστή. Με αυτό τον τρόπο θα δουν και στην πράξη χρησιμοποιώντας το πληκτρολόγιο και το ποντίκι κάποια από τα πράγματα που μάθανε στην θεωρία. Αφού τελειώσουν θα μπορούν να δουν τι ποσοστό από τις ερωτήσεις είχαν σωστές και τα πιθανά λάθη τους, και να ρωτήσουν για ότι δεν έχουν κατανοήσει.

**__Μαθησιακά αντικείμενα που χρησιμοποιήθηκαν__** Για την αποδοτικότερη διενέργεια του μαθήματος χρησιμοποιήθηκαν τα παρακάτω μαθησιακά αντικείμενα:
 * Διαγραμματικές επεξηγήσεις που δημιουργήθηκαν με την βοήθεια του εργαλείου **Spicynodes**
 * Εννοιολογικός χάρτης που κατασκευάστηκε μέσω του εργαλείου **Mindomo**
 * Παρουσιάσεις στην μορφή διαφανειών, μέσω του εργαλείου **Slide Share**
 * Σταυρόλεξο, που κατασκευάστηκε με το εργαλείο **Kubbu**
 * Ερωτήσεις πολλαπλής επιλογής, που δημιουργήθηκαν με την βοήθεια του **ProProfs**

**__Φύλλο εργασίας__** Μετά το πέρας του μαθήματος στους μαθητές θα μοιραστούν φυλλάδια 2 διαφορετικών ομάδων και παρόμοιου βαθμού δυσκολίας. Σκοπός του φυλλαδίου είναι ο μαθητής να διαπιστώσει σε τι βαθμό έχει αφομοιώσει τις γνώσεις που έλαβε αλλά και σε ποια σημεία θα πρέπει να επιμείνει. Ολοκληρώνοντας λοιπόν το διάβασμά του στο σπίτι θα πρέπει να επιλύσει το φυλλάδιο αυτό το οποίο θα διορθωθεί σε επόμενη διδακτική ώρα. Στον κάθε μαθητή λοιπόν, θα δοθεί ένα απο τα παρακάτω φύλλα εργασίας:




 * __Φύλλο αξιολόγησης__**

Η ενότητα που καλύπτουμε σε αυτό το σχέδιο μαθήματος είναι πολύ μικρή για να εξεταστεί μόνη της. Κρίνεται σωστό να εξεταστεί ολόκληρη η ενότητα που αναφέρεται στις συσκευές εισόδου-εξόδου. Για αυτό το λόγο είναι καλύτερο να μην υπάρχει ένα φύλλο αξιολόγησης σε αυτό το μάθημα, αφού οι μαθητές έχουν ήδη εξασκηθεί αρκετά απαντώντας και στις ερωτήσεις που τους δόθηκαν κατά την διάρκεια του μαθήματος και σε αυτές που δόθηκαν για το σπίτι. Το προτιμότερο είναι να αξιολογηθούν μετά από κάποιο χρονικό διάστημα, αφού έχουν πραγματικά αφομοιώσει την θεωρία και έχουν αποκτήσει μια πιο σφαιρική άποψη, με τις επιπλέον γνώσεις από τις μονάδες εξόδου.

**__Συμπεράσματα - Προτάσεις__** Πιστεύουμε ότι βασική προτεραιότητα του εκπαιδευτικού θα πρέπει να είναι η αφύπνιση του ενδιαφέροντος των μαθητών του. Εκμεταλλευόμενος την τεχνολογία που του παρέχεται και την φαντασία του είναι δυνατόν να κερδίσει το ακροατήριο του και να μεταδώσει αποδοτικά τις γνώσεις που πρέπει, αποτινάζοντας παράλληλα τον καταναγκαστικό χαρακτήρα που είχε ως σήμερα η εκπαιδευτική διαδικασία. Πολύ σημαντικό είναι οι έννοιες να παρουσιάζονται με σαφήνεια και με τέτοιο τρόπο ώστε να αφομοιώνονται άμεσα από τον μαθητή, χωρίς να χρειάζεται να σπαταλήσει πολύτιμο χρόνο στο σπίτι διαβάζοντας πράγματα που θα έπρεπε ήδη να κατέχει. Απαραίτητη κρίνεται επίσης η φυσική επαφή των μαθητών με τα γνωστικά αντικείμενα που παρουσιάζονται στο μάθημα αφού ενισχύεται έτσι η άμεση και βιωματική γνώση. Τέλος οι δραστηριότητες που εκπονούνται μέσα στην τάξη θα πρέπει να στοχεύουν στην ανάπτυξη συνεργασίας και στην ανταλλαγή ιδεών μεταξύ των μαθητών.

**__Βιβλιογραφία__** Για την εκπόνηση της εργασίας χρησιμοποιήθηκαν:
 * []
 * []
 * []
 * []
 * []
 * []
 * []
 * Το σχολικό βιβλίο Α' τάξης Τ.Ε.Ε, για το μάθημα Υλικό Υπολογιστών, κεφάλαιο 3

**Η ΕΡΓΑΣΙΑ ΕΧΕΙ ΟΛΟΚΛΗΡΩΘΕΙ ΚΑΙ ΔΙΑΤΙΘΕΤΑΙ ΠΡΟΣ ΑΞΙΟΛΟΓΗΣΗ!**
__**Αξιολογήθηκαν οι εργασίες:**__

>
 * Απέργη Λήδα - Άννα:**
 * Εκτυπωτής-Σαρωτής Raptis-Barousi
 * Συντήρηση Υπολογιστών-Προστασία από ιούς Χατζηκωνσταντίνου-Τσακιράκη-Αναγνωστοπούλου
 * Μπρέκη Χριστίνα-Μαρίνα:**
 * Δομή Υπολογιστή-@Niki_Perdikaki
 * Η μητρική πλακέτα-@PEPONAKI-PEPONAKI

=** ΑξιολόγησηΣχεδίου μαθήματος και Μαθησιακού Αντικειμένου **=
 * include component="comments" page="Απέργη- Μπρέκη" limit="10" ﻿ **